ભાવનગર જિલ્લાના જેસર તાલુકાના ચોક ગામે આજે સાંજના સુમારે બે યુવકોને ઝઘડો થતાં એક યુવકે બીજાને માથાના ભાગે લાકડીના બે જોરદાર ફટકા ઝીંકી દેતા લોહીલુહાણ હાલતે પ્રથમ જેસર અને બાદ પાલીતાણા સરકારી હોસ્પિટલમાં સારવાર અર્થે ખસેડાયેલ. જ્યાં પાલીતાણા હોસ્પિટલમાં ઈજાગ્રસ્ત યુવાનનું સારવાર દરમિયાન મોત થતા બનાવ હત્યામાં પરિણમ્યો હતો. જ્યારે જેસરના મહિલા પીએસઆઈ સુમરાએ આરોપીને ગણતરીની કલાકોમાં જ ઝડપી લેવાયો હોવાનું ટેલીફોનિક વાતચીતમાં જણાવ્યું હતું.